Sidste sommer fejrede vi min farfars 80-års fødselsdag med et brag, og det var tydeligt, at han trods sin alder ikke havde mistet sit unge sind. Min farfar er en god og troende mand og en betænksom og meget kærlig farfar, som passer på alle de børnebørn, han har.

Hans faster fik brev fra dronningen, da hun fyldte 100 år, og derfor var der til hans fødselsdag sidste sommer udbredt enighed om, at vi selvfølgelig også ville have vores glade stammeleder i mindst 20 år mere.

En dag i efteråret 2015 besøgte min far, min bror og jeg min farfar og hans hustru i deres idylliske hus i Saxild. Det var tydeligt at mærke, at stemningen var markant forværret i forhold til sidste gang, vi mødtes.